cyanic-selkie/wikianc huggingface dataset:
Χίλιες και μια νύχτες
Η δυτική λογοτεχνία από τον 18ο αιώνα και μετά
Μεταξύ των σύγχρονων συγγραφέων που επηρεάστηκαν από τις Χίλιες και Μια Νύχτες είναι επίσης οι Τζαίημς Τζόυς, Μαρσέλ Προυστ, Χόρχε Λουίς Μπόρχες κ.α.
Κινηματογράφος
Οι ιστορίες από τις Χίλιες και Μια Νύχτες υπήρξαν δημοφιλές θέμα για ταινίες, ξεκινώντας από την ταινία του Ζωρζ Μελιέ Le Palais des Mille et une nuits (1905). Ο κριτικός Ρόμπερτ Ίργουιν ξεχωρίζει δύο εκδόσεις της ταινίας Ο Κλέφτης της Βαγδάτης (την ταινία του 1924 που σκηνοθέτησε ο Ραούλ Γουόλς, και την ταινία του 1940 των Λούντβιχ Μπέργκερ, Μάικλ Πάουελ και Τιμ Γουέλαν) και τις Χίλιες και Μία Νύχτες (1974) του Πιέρ Πάολο Παζολίνι, τις οποίες κατατάσσει "ανάμεσα στα αριστουργήματα του παγκόσμιου κινηματογράφου". Υπάρχει επίσης μία γιαπωνέζικη έκδοση κινουμένων σχεδίων με τίτλο Χίλιες και Μια Νύχτες (1969), σκηνοθεσίας του Eiichi Yamamoto. Οι εικόνες και οι ψυχεδελικοί ήχοι της ταινίας αντανακλούν την περίοδο κατά την οποία έγινε η παραγωγή. Θεωρείται επίσης ότι απευθύνεται σε ενήλικο κοινό καθώς υπάρχουν ερωτικές σκηνές μεταξύ ορισμένων χαρακτήρων.
Χίλιες και Μία Νύχτες είναι επίσης ο τίτλος αμερικανικής τηλεοπτικής ταινίας (2000) σκηνοθεσίας του Στιβ Μπάρον καθώς και δημοφιλούς τουρκικής σειράς.
Μουσική
200px|thumb|right|Από το έργο του Ρίμσκυ-Κόρσακοφ Σεχραζάντ Οι Χίλιες και Μια Νύχτες έχουν εμπνεύσει πολλά μουσικά κομμάτια, μεταξύ των οποίων περιλαμβάνονται τα εξής:
Εκφράσεις
Η έκφραση "παραμύθια της Χαλιμάς" έχει περάσει στην ελληνική γλώσσα και υπονοεί τα μεγάλα λόγια και τις υποσχέσεις που είναι αστήρικτα και δύσκολα πιστεύει κάποιος.
Εξωτερικοί σύνδεσμοι
Κατηγορία:Αραβικός πολιτισμός Κατηγορία:Αραβική μυθολογία
Moda Center
Το Moda Center, πρώην Ρόουζ Γκάρντεν (Rose Garden), επίσης γνωστό και ως Arena Rose Garden, είναι κλειστός αθλητικός χώρος στο Πόρτλαντ των Ηνωμένων Πολιτειών. Χρησιμοποιείται για μεγάλες εσωτερικές εκδηλώσεις όλων των ειδών, συμπεριλαμβανομένων αγώνων μπάσκετ, χόκεϊ επί πάγου, ροντέο, τσίρκα, συνέδρια, παραστάσεις παγοδρομίας, συναυλίες και δραματικές παραγωγές. Ο χώρος έχει χωρητικότητα 19.980 θεατών, όταν φιλοξενεί αγώνες μπάσκετ, και μικρότερη για άλλες εκδηλώσεις. Η αρένα είναι εξοπλισμένη με προηγμένα συστήματα ήχου και άλλες ανέσεις.
Ανήκει στην Vulcan Α.Ε., μια εταιρία που ανήκει στον Πολ Άλεν, και σήμερα διοικείται από την Anschutz Entertainment Group και την AEG Live. Ο κύριος ενοικιαστής είναι η ομάδα του NBA Πόρτλαντ Τρέιλ Μπλέιζερς, που επίσης ανήκει στον Πολ Άλεν. Άλλος ενοικιαστής του κτιρίου είναι η ομάδα χόκεϋ Portland Winterhawks της Western Hockey League, η οποία μοιράζει το πρόγραμμα της με το διπλανό γήπεδο Memorial Coliseum. Εκτός από τους Μπλέιζερς και τους Winterhawks, διάφορες άλλες επαγγελματικές αθλητικές ομάδες, και η ομάδα μπάσκετ των ανδρών του Portland State University, είτε παίζουν εντός έδρας αγώνες στο Ρόουζ Γκάρντεν, ή το έχουν πράξει στο παρελθόν. Επιπλέον, είναι ένας δημοφιλής χώρος για συναυλίες και άλλες καλλιτεχνικές παραγωγές.
Η κατασκευή του Ρόουζ Γκάρντεν ξεκίνησε το 1993, και η αρένα άνοιξε στις 12 Οκτωβρίου του 1995. Η κατασκευή κόστισε 262 εκατομμύρια δολάρια και χρηματοδοτήθηκε με κεφάλαια από διάφορες πηγές, συμπεριλαμβανομένης της πόλης του Πόρτλαντ, της προσωπικής περιουσίας του Πολ Άλεν, και 155 εκατομμύρια δολάρια από ομόλογα που εκδόθηκαν από μια κοινοπραξία αμοιβαίων κεφαλαίων και ασφαλιστικές εταιρείες. Αυτά τα ομόλογα έγιναν η αιτία πτώχευσης το 2004 στην οποία η Oregon Arena Corporation, η εταιρεία στην οποία ανήκε η αρένα κατά τη χρονική στιγμή, εκχώρησε την ιδιοκτησία του Ρόουζ Γκάρντεν, αντί της αποπληρωμής των ομολόγων σύμφωνα με τους όρους πληρωμής. Ο Πολ Άλεν αργότερα επαναγόρασε την αρένα από τους πιστωτές το 2007.
Εξωτερικοί σύνδεσμοι
Κατηγορία:Αθλητικές εγκαταστάσεις στις Ηνωμένες Πολιτείες Κατηγορία:Γήπεδα καλαθοσφαίρισης στις Ηνωμένες Πολιτείες Κατηγορία:Γήπεδα χόκεϊ επί πάγου στις Ηνωμένες Πολιτείες
Χουάν Τούνιας
Ο Χουάν Τούνιας Μπαχενέτα (ισπανικά: Juan Tuñas Bajeneta, γεννημένος στις 17 Ιουλίου 1917 στην Αβάνα της Κούβας και αποβιώσας στις 4 Απριλίου 2011 στην Πόλη του Μεξικού του Μεξικού ) ήταν Κουβανός ποδοσφαιριστής, ο οποίος αγωνιζόταν ως επιθετικός.
Βιογραφία
Γνωστός ως Ρομπερρέδες (ισπανικά: Romperredes, μτφ. «σχίστης διχτυών»), λόγω της μεγάλης δύναμης των σουτ του, ο Τούνιας αγωνίστηκε για τους, με έδρα την Αβάνα, συλλόγους της Σέντρο Γκαγιέγο και, στη συνέχεια, της Χουβεντούδ Αστουριάνα. Αναδείχθηκε, συνολικά, τέσσερις φορές πρώτος σκόρερ του Πρωταθλήματος Κούβας, μεταξύ άλλων το 1941, σεζόν κατά την οποία πέτυχε, συνολικά, 28 τέρματα, επίδοση η οποία είχε ως συνέπεια τη μεταγραφή του στο Μεξικό, όπου και αγωνίστηκε για λογαριασμό της Ρεάλ Κλουμπ Εσπάνια, όπου και κατέκτησε το ερασιτεχνικό πρωτάθλημα τη σεζόν 1941-42, καθώς και το εθνικό πρωτάθλημα τη σεζόν 1944-45.
Όντας διεθνής με την Εθνική Κούβας, αγωνίστηκε στο Παγκόσμιο Κύπελλο του 1938, το οποίο διεξήχθη στη Γαλλία, όπου η χώρα του πέτυχε το επίτευγμα του αποκλεισμού της Ρουμανίας (με ισόπαλο σκορ 3-3 στην πρώτη αναμέτρηση μεταξύ των δύο ομάδων και νίκη με σκορ 2-1 στην επαναληπτική αναμέτρηση), προτού αποκλειστεί, στα προημιτελικά της διοργάνωσης, με σκορ 8-0 από τη Σουηδία.
Στα τέλη του 2002, έλαβε την τιμητική διάκριση της «Gloria del Deporte Cubano» στην Αβάνα. Πέρασε τα τελευταία χρόνια της ζωής του στο Μεξικό, ενώ, παράλληλα, αποτέλεσε τον τελευταίο επιζώντα της ομάδας της Εθνικής Κούβας η οποία είχε συμμετάσχει στο Παγκόσμιο Κύπελλο του 1938 έως τον θάνατό του, το 2011, σε ηλικία 94 ετών.
Εξωτερικοί Σύνδεσμοι
Κατηγορία:Κουβανοί ποδοσφαιριστές Κατηγορία:Ποδοσφαιριστές Εθνικής Κούβας Κατηγορία:Επιθετικοί ποδοσφαιριστές
Γιγαντισμός
Ο γιγαντισμός είναι πάθηση που σχετίζεται με υπερβολικό ύψος και μεγέθυνση των αδένων του οργανισμού. Υπεύθυνη για αυτήν την κατάσταση είναι η υπερέκκριση της αυξητικής ορμόνης από τα Σωματοτροπινώματα (σωματοτρόπα αδενώματα). Ο όρος είναι σχετικός και με αυτόν της μεγαλακρίας.
Παθογένεια
Τα Σωματοτροπινώματα είναι καλοήθεις όγκοι που βρίσκονται στην πρόσθια υπόφυση του εγκεφάλου. Αυτά εκκρίνουν αυξητική ορμόνη (Σωματοτροπίνη) σε υπερβολικό βαθμό. Όταν σε ένα παιδί (που δεν έχει περάσει την εφηβική ηλικία) αναπτύσσεται ένα Σωματοτροπίνωμα, τότε η αυξημένη ποσότητα Αυξητικής Ορμόνης προκαλεί εντυπωσιακές αλλαγές στην εξέλιξή του, οδηγώντας ακόμη και σε ύψος πάνω από 2,20 μέτρα. Αντίθετα, όταν ένα τέτοιο αδένωμα αρχίζει να εκκρίνει την ορμόνη αφού έχει επιτευχθεί το τελικό ύψος (σε έναν ενήλικα), τότε οι διαφορές είναι εντοπισμένες και μπορούν να παρατηρηθούν ευκρινέστερα μετά από μελέτη μιας παλαιότερης φωτογραφίας του ασθενούς (τα πιο χαρακτηριστικά σημεία που συνήθως εντοπίζονται είναι η μεγέθυνση της γλώσσας και των υπερόφρυων τόξων και η αύξηση της διαμέτρου των δακτύλων).
Συμπτώματα
Οι ασθενείς που πάσχουν από γιγαντισμό εμφανίζουν ασυνήθη εξωτερικά χαρακτηριστικά: πολύ τραχέα οστά προσώπου, αύξηση της περιμέτρου της κεφαλής, παχιά μύτη και μεγάλη ανάπτυξη της κάτω γνάθου. Το πρόσωπο αυτών των ασθενών θεωρείται χαρακτηριστικό της νόσου και έχει καθιερωθεί να λέγεται "γιγαντικό προσωπείο".
Εκτός από τις αλλαγές στο πρόσωπα, τα οργανικά προβλήματα είναι σοβαρότερα: μυοσκελετικά και νευρολογικά προβλήματα, όπως παραισθήσεις, κεφαλαλγίες, αρθραλγίες και αδυναμία των μυών. Άλλες, όχι πολύ σπάνιες, επιπλοκές είναι: υπέρταση, υπερμεγέθης αριστερή κοιλία της καρδιάς, μεγέθυνση των σπλάγχνων.
Οι πάσχοντες από Γιγαντισμό θεωρείται πιθανότερο απ' ό, τι ο γενικός πληθυσμός, να έχουν αυξημένη θνησιμότητα από νοσήματα του καρδιαγγειακού ή του αναπνευστικού συστήματος και του εγκεφάλου. Έχουν επίσης, αυξημένη προδιάθεση για να εμφανίσουν Σακχαρώδη Διαβήτη ή Νεφρολιθίαση και σεξουαλική δυσλειτουργία.
Αντιμετώπιση
Η θεραπεία είναι δύσκολη και πολύπλοκη και αποσκοπεί κυρίως στο να συγκρατήσει την ανεξέλεγκτη εξέλιξη της ασθένειας. Σήμερα εφαρμόζεται η χειρουργική διασφηνοειδής αφαίρεση της υπόφυσης σε συνδυασμό με ακτινοθεραπεία. Φαρμακολογικά χορηγούνται ορμόνες που αντιστρατεύονται τη δράση της αυξητικής ορμόνης.
Κοινωνική ένταξη
Η ένταξη στην κοινωνία για ένα άτομο με τα υπερμεγέθη χαρακτηριστικά του γιγαντισμού δεν είναι εύκολη. Μελέτες έχουν δείξει ότι το μεγαλύτερο ποσοστό των πασχόντων από γιγαντισμό, για να καλύψουν τα έξοδά τους, ασχολούνται επαγγελματικά κυρίως με το μπάσκετ και την ηθοποιία.
Πηγές
Κατηγορία:Παθήσεις του ενδοκρινικού συστήματος Κατηγορία:Σπάνιες ασθένειες Κατηγορία:Σκελετικές παθήσεις
Χένρυ Φήλντινγκ
Ο Χένρυ Φήλντινγκ (Henry Fielding, 22 Απριλίου 1707 - 8 Οκτωβρίου 1754) ήταν Άγγλος μυθιστοριογράφος και θεατρικός συγγραφέας και θεωρείται ένας από τους θεμελιωτές του αγγλικού μυθιστορήματος.
Βιογραφία
Γεννήθηκε στο Σάρπαμ του Σόμερσετ, από αριστοκρατική αλλά όχι εύπορη οικογένεια. Ήταν ο μεγαλύτερος από τα αδέρφια του: ο πατέρας του, Έντμουντ Φήλντινγκ, ήταν στρατιωτικός και παντρεύτηκε τη Σάρα Γκουλντ με την οποία απέκτησε επτά παιδιά (Χένρυ, Κάθριν, Ούρσουλα, Σάρα, Ανν, Μπίατρις, Έντμουντ). Μετά το θάνατο της πρώτης συζύγου του (1718) έκανε δεύτερο γάμο με την Ανν Μπλάντσαρντ και απέκτησαν τρία παιδιά μεταξύ των οποίων και τον Τζον Φήλντινγκ, μετέπειτα διάσημο δικαστή. Η αδελφή του Χένρυ, Σάρα Φήλντινγκ, ήταν γνωστή συγγραφέας.
Σπούδασε στο Ήτον, έκανε κοσμική ζωή για λίγο κι ανέβασε ένα θεατρικό του έργο στο Ντρούρυ Λέιν. Για ενάμιση χρόνο μελέτησε τους κλασσικούς στο πανεπιστήμιο του Λέιντεν της Ολλανδίας. Όταν επέστρεψε στο Λονδίνο άρχισε να γράφει θεατρικά έργα προς βιοπορισμόν, σατιρίζοντας την πολιτική κατάσταση της εποχής. Αλλά το Διάταγμα περί Αδειοδότησης (Licencing Act) του 1737, που επέβαλε την προληπτική λογοκρισία, έβαλε τέλος στην δραματουργική του σταδιοδρομία.
Το 1734 είχε παντρευτεί και το 1737, μετά το διάταγμα, άρχισε να σπουδάζει νομικά, ενώ εξέδιδε την τρις-εβδομαδιαία εφημερίδα The Champion που την έγραφε σχεδόν μόνος του. Το 1740 πήρε την άδεια δικηγορίας.
Η σατιρική φλέβα του βρήκε διέξοδο στο μυθιστόρημα. Άρχισε παρωδώντας την Πάμελα του Σάμιουελ Ρίτσαρντσον (Σάμελα και Ιστορία του κ. Άντριους) και συνέχισε διευρύνοντας τους στόχους του (Μέγας Αλέξανδρος, Καίσαρ κ.α.) στην Ζωή του Τζόναθαν Ουάιλντ.
Το 1744 η γυναίκα του πέθανε και το 1747 ο Φήλντινγκ παντρεύτηκε την καμαριέρα της, αγνοώντας την κατάπληξη της λονδρέζικης κοινωνίας.
Τελευταίο του έργο ήταν η Αμέλια, ένα βιβλίο χωρίς το χιούμορ των προηγουμένων του. Ήταν ένας φόρος τιμής στην πρώτη του γυναίκα, Σάρλοτ, που είχε όπως φαίνεται όλες τις αρετές της ηρωίδας.
Ο Φήλντινγκ έβαλε τις βάσεις του αγγλικού ρεαλιστικού μυθιστορήματος και η επίδρασή του στους μετέπειτα μυθιστοριογράφους ήταν καθοριστική.
Έργα (επιλογή)
Θεατρικά Μυθιστορήματα
Οικογένεια
Παντρεύτηκε τη Σάρλοτ Κράντοκ το 1734. Απέκτησαν 5 παιδιά, εκ των οποίων η μοναχοκόρη τους, Ενριέττα, πέθανε σε ηλικία 23 ετών έχοντας ήδη "εκπέσει" μετά το γάμο της με τον στρατιωτικό μηχανικό Τζέημς Γκέιμπριελ Μόντρεσορ. Η Σάρλοτ πέθανε το 1744.
Παντρεύτηκε για δεύτερη φορά τη Μαίρυ Ντάνιελ, πρώην καμαριέρα της πρώτης συζύγου του, το 1747, ενώ εκείνη ήταν ήδη έγκυος. Απέκτησαν πέντε παιδιά, τρία κορίτσια που πέθαναν νωρίς και δύο γιους, τον Ουίλλιαμ και τον Άλλεν.
Παραπομπές
Κατηγορία:Άγγλοι μυθιστοριογράφοι Κατηγορία:Άγγλοι θεατρικοί συγγραφείς
Μάικλ Ολαϊτάν
Ο Μάικλ Ολαϊτάν (γεννημένος την Πρωτοχρονιά του 1993 στην πόλη Τζος της Νιγηρίας) είναι Νιγηριανός διεθνής ποδοσφαιριστής.
Σε συλλογικό επίπεδο
Ο Μάικλ Ολαϊτάν έκανε τα πρώτα του ποδοσφαιρικά βήματα σε ομάδα της χώρας του και συγκεκριμένα στους Μάιτι Τζετς, ομάδα της πρώτης κατηγορίας του πρωταθλήματος Νιγηρίας.
Τον Φεβρουάριο του 2011 ταξίδεψε από τη Νιγηρία με προορισμό την Ελλάδα και συγκεκριμένα τη Βέροια, η οποία τότε αγωνιζόταν στη Football League. Πραγματοποίησε το επίσημο ντεμπούτο του με την ομάδα της Βέροιας στις 3 Απριλίου 2011, σε αγώνα εναντίον του Διαγόρα Ρόδου.
Όσο έπαιρνε ευκαιρίες, έδειχνε πολύ καλά στοιχεία προκαλώντας από πολύ νωρίς το ενδιαφέρον αρκετών ομάδων. Ήταν μάλιστα ένας από τους καλύτερους παίκτες της ομάδας της Ημαθίας στην πορεία ανόδου στη Σούπερ Λιγκ την περίοδο 2011-12, αγωνιζόμενος μάλιστα στα περισσότερα παιχνίδια ως βασικός. Οι πολύ καλές του εμφανίσεις, οδήγησαν στο να αναδειχθεί ως "το μεγαλύτερο ταλέντο της χρονιάς για τη Football League". Με την ομάδα της Βέροιας, πραγματοποίησε συνολικά 68 συμμετοχές, πετυχαίνοντας 17 γκολ και μοιράζοντας 10 ασίστ.
Στις 29 Ιανουαρίου 2015 ανακοινώθηκε ο δανεισμός του από τον Ολυμπιακό στον Εργοτέλη.
Στις εθνικές ομάδες
Ο Μάικλ Ολαϊτάν πραγματοποίησε το επίσημο ντεμπούτο του με την εθνική ομάδα της Νιγηρίας Κ-20 στις 4 Ιουνίου 2013 στον ισόπαλο αγώνα (1-1) με την αντίστοιχη της Βραζιλίας.
Εξωτερικές πηγές
Κατηγορία:Νιγηριανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Νιγηρίας Κ20 Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Εργοτέλη Κατηγορία:Ποδοσφαιριστές Πανιωνίου Κατηγορία:Ποδοσφαιριστές ΦΚ Τβέντε Κατηγορία:Ποδοσφαιριστές Απόλλων Καλαμαριάς Κατηγορία:Ποδοσφαιριστές Πανσερραϊκού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Ξένοι ποδοσφαιριστές στην Ολλανδία Κατηγορία:Ξένοι ποδοσφαιριστές στο Βέλγιο
Μπλάζε Κόνεσκι
Ο Μπλάζε Κόνεσκι (Блаже Конески) (Νεμπρεγκοβο, Βασίλειο Σέρβων, Κροατών και Σλοβένων, 19 Δεκεμβρίου 1921 - Σκόπια, Βόρεια Μακεδονία, 7 Δεκεμβρίου 1993) ήταν ένας από τους πιο διακεκριμένους σλαβομακεδόνες ποιητές, συγγραφείς, λογοτεχνικούς μεταφραστές και γλωσσολόγους επιστήμονες. Η σημαντική συμβολή του ήταν στην κωδικοποίηση της τυποποιημένης σλαβομακεδονικής. Ωστόσο, ο Κόνεσκι έχει κατηγορηθεί ότι σερβοποίησε την τυποποιημένη σλαβομακεδονική γλώσσα.
Βιογραφία
Ο Κόνεσκι γεννήθηκε σε μια διακεκριμένη οικογένεια με φιλοσερβικά αισθήματα, και ο μητρικός θείος του ήταν ο διάσημος Σέρβος Τσέτνικ βοεβόδας Γκλιγκορ Σοκολοβιτς. Έλαβε βασιλική σερβική υποτροφία για να σπουδάσει στο γυμνάσιο του Κραγκούγιεβατς. Αργότερα, σπούδασε ιατρική στο Πανεπιστήμιο του Βελιγραδίου και στη συνέχεια άλλαξε και σπούδασε σερβική γλώσσα και λογοτεχνία. Το 1941, μετά την ήττα της Γιουγκοσλαβίας στην γερμανική εισβολή, γράφηκε στη Νομική Σχολή του Πανεπιστημίου Σόφιας αλλά δεν αποφοίτησε. Ωστόσο, το 1945, στην ηλικία των 23 ετών, έγινε ένας από τους σημαντικότερους συντελεστές στην τυποποίηση της σλαβομακεδονικής γλώσσας. Εργάστηκε ως ομιλητής στο Μακεδονικό Εθνικό Θέατρο και το 1946 προσλήφθηκε στην σχολή του τμήματος Φιλοσοφίας του Πανεπιστημίου Αγ. Κυρίλλου και Μεθοδίου στα Σκόπια, όπου εργάστηκε μέχρι τη συνταξιοδότησή του.
Έγινε μέλος της Μακεδονικής Ακαδημίας Επιστημών και Τεχνών το 1967 και εξελέγη πρόεδρος το 1967 έως το 1975. Ο Κόνεσκι ήταν επίσης μέλος των Ακαδημιών Επιστημών και Τεχνών των Ζάγκρεμπ (Κροατία), Βελιγράδι (Σερβία), Λιουμπλιάνα (Σλοβενία) και Λοτζ (Πολωνία), και επίτιμος διδάκτωρ των Πανεπιστημίων των Σικάγο, στις ΗΠΑ, και Κρακοβίας στην Πολωνία. Ο Αμερικανός Σλαβιστής Βίκτορ Φρίντμαν αναφέρει τον Κόνεσκι ως έναν από τους μέντορές του.
Ο Μπλάζε Κόνεσκι πέθανε στα Σκόπια στις 7 Δεκεμβρίου 1993. Έλαβε κρατική κηδεία για τη διακεκριμένη λογοτεχνική του σταδιοδρομία και για τη συμβολή του στην κωδικοποίηση της τυποποιημένης σλαβομακεδονικής.
Λογοτεχνικά έργα
Ο Κόνεσκι έγραψε ποίηση και πεζογραφία. Οι πιο διάσημες ποιητικές συλλογές του είναι: Μοστοτ, Πεσνι, Ζεμιατα ι λιουμποβτα, Βεζιλκα, Ζαπισι, Τσεσμιτε, Σταρυ ι νοβι πεσνι, Σειζμογκραφ, μεταξύ άλλων. Η συλλογή του σύντομων ιστοριών Αμπελώνας Λοζιε είναι επίσης γνωστή.
Ο Κόνεσκι ήταν διακεκριμένος μεταφραστής ποίησης από τη γερμανική, ρωσική, σλοβενική, σερβική και πολωνική γλώσσα: μετέφρασε τα έργα των Νιέγκος, Πρεσερν, Χάινε, Μπλοκ, Νερούδα, και άλλων.
Βραβεία και αναγνωρίσεις
Ο Μπλάζε Κόνεσκι κέρδισε πολλά λογοτεχνικά βραβεία όπως: το βραβείο Αντιφασιστικού Συμβουλίου για την Εθνική Απελευθέρωση της Γιουγκοσλαβίας, το βραβείο Νιέγκο, το Χρυσό Στεφάνι («Ζλατεν Βενετς») των Βραδιών Ποίησης Στρούγκας, το βραβείο της Ένωσης Συγγραφέων της ΕΣΣΔ, το Βραβείο Χέρντερ και άλλα.
Η Φιλολογική Σχολή του Πανεπιστημίου του Πανεπιστημίου Αγ. Κυρίλλου και Μεθοδίου στα Σκόπια ονομάστηκε προς τιμήν του Μπλάζε Κόνεσκι.
Έργο στην τυποποίηση της σλαβομακεδονικής
Ο Κόνεσκι είναι γνωστός για το έργο του για την κωδικοποίηση της σλαβομακεδονικής τυποποιημένης γλώσσας. Είναι συγγραφέας των Στην Πρότυπη Μακεδονική (За македонскиот литературен јазик), Γραμματική Πρότυπης Μακεδονικής (Граматика на македонскиот литературен јазик Γραμματική του Μακεδονικού), Ιστορία της Μακεδονίας (Историја на македонскиот јазик), μεταξύ άλλων έργων.
Ήταν ένας από τους συντάκτες του Μακεδονικού Λεξικού (Речник на македонскиот јазик).
Κριτική
Βούλγαροι γλωσσολόγοι όπως ο Ηλια Ταλεφ, στην Ιστορία της Μακεδονικής Γλώσσας, έχουν κατηγορήσει τον Κόνεσκι για τη λογοκλοπή της Ιστορικής Γραμματικής της Βουλγαρικής Γλώσσας του Κιριλ Μιρτσεφ, καθώς και οι δύο συγγραφείς ανέλυσαν το ίδιο σώμα κειμένων. Στη Βουλγαρία, κατηγορήθηκε επίσης για παραποίηση ιστορικών γεγονότων για πολιτικούς σκοπούς. Έχει επίσης υποστηριχθεί ότι η τυποποιημένη σλαβομακεδονική σερβοποιήθηκε με τη βοήθεια του Κόνεσκι. Σύμφωνα με τον Κριστιαν Βος, το σημείο καμπής στη σερβοποίηση της σλαβομακεδονικής έλαβε χώρα στα τέλη της δεκαετίας του 1950, που συνέπεσε με την περίοδο προετοιμασίας για το λεξικό Κόνεσκι που δημοσιεύτηκε μεταξύ 1961 και 1966. Ο Βος ισχυρίζεται ότι περιέχει μια σταθερή φιλοσερβική τάση. Σήμερα οι ιστορικοί ρεβιζιονιστές στην Βόρεια Μακεδονία, οι οποίοι αμφισβήτησαν την κύρια αφήγηση στην Κομμουνιστική Γιουγκοσλαβία, περιέγραψαν τη διαδικασία κωδικοποίησης της σλαβομακεδονικής γλώσσας, στην οποία ο Κόνεσκι ήταν σημαντικός συνεισφέρων, ως «σερβοποίηση». Οι Σλαβομακεδόνες εθνικιστές έχουν επίσης κατηγορήσει τον Κόνεσκι και την κομμουνιστική ελίτ για σερβοποίηση της τυποποιημένης σλαβομακεδονικής γλώσσας. Όταν έγινε «Doctor Honoris Causa» σε ένα τοπικό πανεπιστήμιο το 1969 μετά από μια επίσκεψή του στο Σικάγο, ο πρύτανης έλαβε δύο επιστολές διαμαρτυρίας από τον πρώην Αλβανό δάσκαλο Ραμαζάν Ριζά Σαντίκου, γεννημένο στη Μπίτολα και μετά μένει στην Κωνσταντινούπολη, που δηλώνουν ότι το σλαβομακεδονικό έθνος και γλώσσα δημιουργήθηκαν από τους Γιουγκοσλάβους κομμουνιστές, με στόχο την καταστροφή της βουλγαρικής αυτοσυνειδησίας των ντόπιων Σλάβων, και αυτό αποδεικνύεται από αποσπάσματα από ένα άρθρο στη "Νέα Μακεδονία", που δηλώνει ότι οι απλοί Σλάβοι μιλούν τις τοπικές τους διαλέκτους,, ενώ η κυρίαρχη ελίτ τους χρησιμοποιεί ένα μείγμα διαλέκτων, λέξεων δανεισμένων από τα σερβο-κροατικά και νεολογισμούς από τα σλαβομακεδονικά, και αυτή η γλώσσα ονομάζεται "ταπεινωτικό πλάσμα για την τοπική κοινωνία". Ομοίως, ο Βενκο Μαρκοφσκι, ο οποίος ήταν ένας από τους κωδικοποιητές της τυποποιημένης σλαβομακεδονικής, κατηγόρησε ανοιχτά τον Κόνεσκι για σερβοποίηση της σλαβομακεδονικής γλώσσας.
Παραπομπές
Κατηγορία:Γιουγκοσλάβοι συγγραφείς Κατηγορία:Μέλη της Σερβικής Ακαδημίας Επιστημών και Τεχνών Κατηγορία:Pages with unreviewed translations Κατηγορία:Αποδέκτες του Βραβείου Χέρντερ
Βραχονησίδες της Κύπρου
Η Κύπρος εκτός τη νήσο της Κύπρου περιβάλλεται και από αρκετές μικρές βραχονησίδες.
Παραπομπές
Κατηγορία:Γεωγραφικοί σχηματισμοί της Κύπρου Κυπρος Κατηγορία:Νησιά της Κύπρου
1407 Λίντελοφ
Ο Λίντελοφ (Lindelöf) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,073. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού μαθηματικού Ερνστ Λέοναρντ Λίντελεφ (1870-1946).
Εξωτερικοί σύνδεσμοι
Λιντελοφ
Παναγιώτης Φιλιππάκος
Επαγγελματική Σταδιοδρομία
Την περίοδο 2013-2014 πήρε μεταγραφή στο Ψυχικό, αγωνίστηκε στην Α2 και την αμέσως επόμενη αγωνιστική περίοδο (2014-15), έκανε το παραπάνω βήμα και υπέγραψε με τον Κόροιβο Αμαλιάδας, φτάνοντας μέχρι τα πλέι – οφ της Basket League.
Επόμενος σταθμός στην καριέρα του ο Πανιώνιος, με τον οποίο κατέκτησε το Πρωτάθλημα Β’ Εθνικής με τον ίδιο να αναδεικνύεται μέλος της καλύτερης πεντάδας του Πρωταθλήματος.
Την περίοδο 2017-18 αγωνίστηκε με τα χρώματα του Παπάγου στην Α2, έχοντας 12,5 πόντους, 7,3 ριμπάουντ και 1.1 τάπες κατά μέσο όρο σε 27 παιχνίδια.
Το καλοκαίρι του 2018 υπέγραψε τριετές συμβόλαιο με το Περιστέρι. Αγωνίστηκε σε 21 ματς την πρώτη του χρονιά και το 2019 συνέχισε την καριέρα του στη Δάφνη Δαφνίου, σημειώνοντας 14,5 πόντους και 6,5 ριμπάουντ τη σεζόν 2019-20.
Στις 4 Αυγούστου 2020, υπέγραψε με τον Πανερυθραϊκό της Α2 κατηγορίας. Την σεζόν 2020-21 στην Α2, είχε 15,6 πόντους με 7,7 ριμπάουντ κατά μέσο όρο. Με τον Πανερυθραϊκό ήταν ο Κορυφαίος Ριμπάουντερ του πρωταθλήματος εκείνη τη σεζόν.
Στις 13 Αυγούστου 2021, ο Φιλιππάκος υπέγραψε μονοετές συμβόλαιο με την Α.Ε.Κ. Τη σεζόν 2021-22, είχε 3.1 πόντους και 2.3 ριμπάουντ ανά 8:50 σε 22 αγώνες της Basket League. Την 1η Ιουλίου 2022, ανανέωσε το συμβόλαιό του με την Α.Ε.Κ μέχρι το καλοκαίρι του 2024. Στις 19 Δεκεμβρίου 2022, ανακοινώθηκε η λύση της συνεργασίας του με την ομάδα, έχοντας σε 15 παιχνίδια 2,5 πόντους κατά μέσο όρο στο ελληνικό πρωτάθλημα.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Κόροιβου Αμαλιάδας Κατηγορία:Καλαθοσφαιριστές Ιωνικού Νίκαιας Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Α.Ε. Ψυχικού Κατηγορία:Καλαθοσφαιριστές Παπάγου Κατηγορία:Καλαθοσφαιριστές Δάφνης Δαφνίου Κατηγορία:Καλαθοσφαιριστές Πανερυθραϊκού Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Α2 Εθνικής Ελλάδας Κατηγορία:Καλαθοσφαιριστές Β΄ Εθνικής Ελλάδας Κατηγορία:Καλαθοσφαιριστές ελληνικών συλλόγων
Ερρίκος ντε Λα Τρεμουάλ
Ο Ερρίκος ντε Λα Τρεμουάλ, γαλλ.: Henri de La Trémoille (22 Δεκεμβρίου 1598 – 21 Ιανουαρίου 1674) ήταν 3ος δούκας τού Τουάρ (Thouars), 2ος δούκας του Λε Τρεμουάλ και πρίγκιπας τού Ταλμόν (Talmond) και τού Tάραντα. Ήταν γιος του Κλωντ ντε Λα Τρεμουάλ και της συζύγου του, Καρλόττας-Βραβαντίνας τού Νάσσαου, και απόγονος του μεσαιωνικού στρατηγού Λουδοβίκου Β΄ ντε Λα Τρεμουάλ.
Σταδιοδρομία
Μετά την πολιορκία, ο Λα Τρεμουάλ συνέχισε να υπηρετεί στον γαλλικό στρατό, τραυματιζόμενος σε μάχη στην Ιταλία. Μετά από εκείνη την εκστρατεία, ο Λα Τρεμουάλ μεταπήδησε σε πολιτική σταδιοδρομία.
Το 1668, ο Ερρίκος προσβλήθηκε από ουρική αρθρίτιδα (ποδάγρα) και άφησε τη διακυβέρνηση τού δουκάτου του στον μεγαλύτερο γιο του. Απεβίωσε στις 21 Ιανουαρίου 1674, σε ηλικία εβδομήντα πέντε ετών, και τάφηκε στο Τουάρ.
Οικογένεια
Νυμφεύτηκε την εξαδέλφη του, Μαρία ντε Λα Τουρ ντ'Ωβέρν, το 1619. Ήταν κόρη τού Ερρίκου, δούκα τού Μπουγιόν, και της δεύτερης συζύγου του, κόμισσας Eλισάβετ τού Νάσσαου. Απέκτησαν πέντε παιδιά:
Καταγωγή και αξιώσεις
Ο Λα Τρεμουάλ ήταν ο κληρονόμος και διάδοχος τού Φρειδερίκου της Νάπολης και της πρώτης συζύγου του Άννας της Σαβοΐας και διαδέχθηκε τις διεκδικήσεις των βασιλέων της Κύπρου για τον τίτλο τού βασιλιά της Ιερουσαλήμ, όταν απεβίωσε ο πατέρας του. Ήταν ο κληρονόμος και διάδοχος της Άννας της Σαβοΐας, της οποίας η κόρη Καρλόττα έγινε το 1499 de jure (τιτουλάριος) κληρονόμος της διεκδίκησης των βασιλέων της Κύπρου στον θρόνο της Ιερουσαλήμ. Δεδομένου ότι ο Φρειδερίκος Δ΄ ήταν ο δεύτερος γιος της Ισαβέλλας τού Κλερμόν και τού Φερδινάνδου Α΄ της Νάπολης, διαδέχθηκε επίσης τις διεκδικήσεις των Μπριέν για το βασίλειο της Ιερουσαλήμ τού μακρινού εξαδέλφου του Ιωάννη-Καζιμίρ της Πολωνίας κατά το τέλος τού τελευταίου το 1672, ενώνοντας τις διαδοχές των Μπριέν και της Κύπρου. στο de jure στέμμα της Ιερουσαλήμ.
Παραπομπές
Κατηγορία:Γάλλοι του 17ου αιώνα Κατηγορία:Πρίγκιπες του Τάραντα Κατηγορία:Γάλλοι στρατηγοί Κατηγορία:Γάλλοι Ρωμαιοκαθολικοί Κατηγορία:Οίκος ντε Λα Τρεμουάλ
Σιδηροδρομικός Σταθμός Μυρκίνου
Ο Σιδηροδρομικός Σταθμός Μυρκίνου ήταν σταθμός των Σιδηροδρόμων Ελληνικού Κράτους, επί της σιδηροδρομικής γραμμής Νέας Ζίχνης - Αμφίπολης Λιμένα, στη χιλιομετρική θέση 6,182 από τη Νέα Ζίχνη. Βρίσκεται στη Μύρκινο και πήρε το όνομά του από τον οικισμό που εξυπηρετεί.
Εγκαινιάστηκε στις 5 Μαΐου 1940 και έκλεισε το 1969, μαζί με τη γραμμή Νέας Ζίχνης - Αμφίπολης Λιμένα. Διέθετε πλευρική αποβάθρα.
Κατά τη διάρκεια της βουλγαρικής κατοχής της ανατολικής Μακεδονίας στον Β΄ Παγκόσμιο Πόλεμο, μεταξύ 1941 και 1944, ο σταθμός Μυρκίνου είχε λάβει τη βουλγαρική ονομασία Доксамбос (Δοξάμπος), από το βουλγαρικό όνομα της Μυρκίνου.
Μυρκινος Μυρκινος Μυρκινος
Εσπιρά-ντε-λ'Αγκλί
Οι κάτοικοί του είναι γνωστοί ως Εσπιρανέν (γαλλικά: Espiranencs).
Παραπομπές
Κατηγορία:Κοινότητες των Ανατολικών Πυρηναίων
Διοργανώσεις Ε.Π.Σ. Λάρισας 2013–14
Για την περίοδο 2013–14, η Ένωση Ποδοσφαιρικών Σωματείων Λάρισας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λάρισας.
Β Κατηγορία
Η Β Κατηγορία διεξήχθη με τη συμμετοχή 42 ομάδων σε 3 ομίλους των 14. Οι ΑΟ Νέες Καρυές 2012, Ακαδημία Τυρνάβου και Προοδευτική Ανάβρας ήταν πρωταθλητές των 3 ομίλων.
Γ Κατηγορία
Με τη συμμετοχή 33 ομάδων σε 3 ομίλους των 11 διεξήχθη το πρωταθλημα της κατώτερης κατηγορίας.
Εξωτερικοί σύνδεσμοι
Κατηγορία:Ε.Π.Σ. Λάρισας Κατηγορία:Εγχώρια ποδοσφαιρικά πρωταθλήματα 2013-2014
Πάνακτο Βοιωτίας
To  Πάνακτο  είναι ορεινό χωριό της Βοιωτίας στη Στερεά Ελλάδα και την Περιφερειακή Ενότητα Βοιωτίας. Βρίσκεται στις βόρειες πλαγιές της Πάρνηθας και τις ανατολικές του όρους Πάστρα, χτισμένο σε ένα μικρό οροπέδιο νότια της Πύλης, σε υψόμετρο 580 μέτρων. Ο πληθυσμός του είναι 41 κάτοικοι, σύμφωνα με την απογραφή του 2011 και μαζί με την Πύλη, τη Λεύκα και το Πράσινο αποτελούν την τοπική κοινότητα Πύλης.
Μέχρι το 1915 ονομαζόταν Κακονυσχήρι ή Κακοσάλεσι, οπότε μετονομάστηκε Πάνακτο, από το όνομα του αρχαίου αθηναϊκού φρουρίου κλασικών χρόνων που η επικρατέστερη άποψη το τοποθετεί σε αυτή την περιοχή των Δερβενοχωρίων. Στην τοποθεσία αυτή έχουν βρεθεί όστρακα προϊστορικών χρόνων (Φ.Χ. Γ.Υ.Σ. 6432.2) ενώ "σώζεται ομοίως ναός και υπολείμματα κτιρίων των χρόνων της Φραγκοκρατίας (13ος - 14ος αι. μ.Χ.)".
Παραπομπές
Κατηγορία:Χωριά του νομού Βοιωτίας Κατηγορία:Δήμος Τανάγρας
Ζαν ντε Λα Μπρυγιέρ
Βιογραφικά στοιχεία
Γιος κατωτέρου υπαλλήλου, σπούδασε νομικά και έγινε παιδαγωγός και βιβλιοθηκάριος στον οίκο των Κοντέ. Σπούδασε νομικά στο πανεπιστήμιο της Ορλεάνης.
Συνεσταλμένος και άτολμος κοινωνικά, πέρασε την ζωή του άγαμος, μελετώντας τους αρχαίους και γράφοντας το έργο που τον έκανε διάσημο, τους Χαρακτήρες. Το πρώτο μέρος του ήταν μετάφραση των Χαρακτήρων του Θεόφραστου (Les caractères de Théophraste), ενώ το δεύτερο αναφερόταν στην εποχή του συγγραφέα (Les caractères ou Les moeurs de ce siècle – Οι χαρακτήρες ή Τα ήθη αυτού του αιώνα). Το βιβλίο σημείωσε πολύ μεγάλη επιτυχία (οκτώ επαυξημένες κάθε φορά εκδόσεις εξαντλήθηκαν πριν από τον θάνατο του Λα Μπρυγιέρ) γιατί οι αναγνώστες αναγνώριζαν στους χαρακτήρες αυτούς πολύ γνωστά πρόσωπα του Παρισιού ή της Αυλής. Κυκλοφόρησαν μάλιστα και «κλείδες» για την ασφαλή αναγνώριση των προσώπων. Εννοείται ότι ο Λα Μπρυγιέρ ισχυρίστηκε ότι «πάσα ομοιότης είναι συμπτωματική».
Το 1693 εξελέγη μέλος της Γαλλικής Ακαδημίας και επί τη εισδοχή του εκφώνησε περίφημο λόγο. Ήταν με τους «Αρχαίους» στην διαμάχη τους με τους «Συγχρόνους» (La querelle des Anciens et des Modernes).
Πέθανε στις Βερσαλλίες στις 11 Μαΐου 1696, σε ηλικία 50 ετών.
Οι Χαρακτήρες
Οι Χαρακτήρες διακρίνονται για το ύφος τους, την διαπεραστική ειρωνεία και το ψυχολογικό βάθος τους. Ο Λα Μπρυγιέρ επιτίθεται κατά των καταχρήσεων των υπαλλήλων, της αλαζονείας των ευγενών, της αρπακτικότητας των χρηματιστών και της δουλικότητας των αυλικών («Στην εκκλησία των Βερσαλλιών δεν κοιτάζουν το Ιερό αλλά τον βασιλιά»). Κατέκρινε τους άδικους θεσμούς και υπερασπίστηκε τον λαό και ιδιαίτερα τον αγροτικό πληθυσμό που υπέφερε τα πάνδεινα εκείνη την εποχή από τους πολέμους και την άγρια φορολογία.
Ιρίνα Ντουμπτσόβα
Η Ιρίνα Βίκτωροβνα Ντουμπτσόβα (Ρωσικά: Ирина Викторовна Дубцова), είναι Ρώσίδα τραγουδίστρια και ηθοποιός.
Εξωτερικοί Σύνδεσμοι
Κατηγορία:Ρωσίδες τραγουδίστριες Κατηγορία:Ρωσίδες ηθοποιοί
Κωνσταντίνος Παπαναγιώτου
Ο Κωνσταντίνος Παπαναγιώτου (Πάτρα, 1940), ήταν Έλληνας νομικός και πολιτικός.
Βιογραφικά στοιχεία
Γεννήθηκε στην Πάτρα, σπούδασε νομικά στην Αθήνα και πολιτικές επιστήμες στο Ινστιτούτο Μεσογειακών Σπουδών στη Γαλλία.
Προδικτατορικά, από το 1965 μέχρι το 1967, ήταν διευθυντής του γραφείου του Ανδρέα Παπανδρέου στην Πάτρα.
Διετέλεσε εξωκοινοβουλευτικός υφυπουργός Εργασίας στην δεύτερη κυβέρνηση του Ανδρέα Παπανδρέου από τις 25 Απριλίου 1986 έως τις 31 Οκτωβρίου 1986, έπειτα υπουργός Εργασίας από τις 31 Οκτωβρίου 1986 έως τις 23 Σεπτεμβρίου 1987, και στη συνέχεια αναπληρωτής υπουργός Βιομηχανίας, Ενέργειας και Τεχνολογίας από 23 Σεπτεμβρίου 1987 έως τις 2 Ιουλίου 1989.
Ήταν βουλευτής στη Β΄ Αθηνών με το ΠΑΣΟΚ από το 1993 μέχρι το 1996.
Παραπομπές
Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες υπουργοί Εργασίας Κατηγορία:Έλληνες αναπληρωτές υπουργοί Βιομηχανίας, Ενέργειας και Τεχνολογίας Κατηγορία:Έλληνες υφυπουργοί Εργασίας
Οικογένεια Λόντου (Βοστίτσα)
Η Οικογένεια Λόντου ήταν στρατιωτική οικογένεια της Βοστίτσας (Αίγιο), η οποία άκμασε στα χρόνια της Τουρκοκρατίας αλλά και της Απελευθέρωσης (’21) μέχρι και το 1850, οπότε και επήλθε η φυσική οικονομική και πολιτική παρακμή. Ήταν κλάδος της αχαϊκής οικογένειας Λόντου.
Η αρχή
Το 1715 ο Γκολφίνος Ανδρ. Λόντος, ο οποίος θεωρείται και ο γενάρχης του κλάδου αυτού της οικογένειας Λόντου, εγκαταστάθηκε μόνιμα στο Αίγιο, προερχόμενος από τον Κάλανο Νεζερών όπου και γεννήθηκε. Εκεί άρχισε να επιδίδεται στην αγορά κτημάτων και να ασχολείται με το εμπόριο, το οποίο του απέφερε τεράστια κέρδη. Μέσα σε λίγα χρόνια ο Γκολφίνος απέκτησε μεγάλη επιρροή ανάμεσα στους κοτζαμπάσηδες και τελικώς αναγνωρίστηκε ως άρχοντας της περιφέρειας.
Ακμή
Η οικογένεια Λόντου της Βοστίτσας αναμείχθηκε ενεργά στο κίνημα των Ορλωφικών (1770) αλλά εντούτοις κατόρθωσε να γλιτώσει από την οργή των Τούρκων. Από τις μαρτυρίες της εποχής φαίνεται ότι μέλη της οικογένειας διατηρούσαν φιλικές σχέσεις με τους Τούρκους. Αποτέλεσμα αυτής της σχέσης ήταν να διοριστεί ο Σωτηράκης Λόντος, το 1778, γενικός επίτροπος των Πελοποννήσιων. Η επιρροή της οικογένειας αυξήθηκε ακόμα περισσότερα μερικά χρόνια αργότερα, όταν ο Σωτηράκης Λόντος κατέλαβε το αξίωμα του μοραγιάνη. Από τότε οι πρόκριτοι της Πελοποννήσου χωρίστηκαν σε δύο παρατάξεις. Η πρώτη ήταν του Αχαϊκού, στην οποία ήταν αρχηγός η οικογένεια Λόντου και στηριζόταν από τους προκρίτους της Βοστίτσας, των Πατρών, της Ηλείας, και η δεύτερη ήταν της Καρύταινας. Τελικά οι προύχοντες της Καρύταινας πέτυχαν τον αποκεφαλισμό του Σωτηράκη Λόντου. Εκμεταλλευόμενος αυτό το πλήγμα κατά της οικογένειας των Λόντων, ο Ιωάννης Δεληγιάννης-Παπαγιαννόπουλος εγκαθίδρυσε νόθο κλάδο του δικού του οίκου στην περιοχή των Νεζεροχωρίων εντός των γαιών των Λόντων, οι οποίοι κατάγονται από τον Κάλανο Νεζερών, αποσκοπώντας έτσι αφενός στην διαρκή τριβή των κύριων ανταγωνιστών του με τους συγγενείς και συμμάχους του Παπαγιαννόπουλους, οι οποίοι εγκαταστάθηκαν με επίκεντρο την γειτονική Καλάνιστρα, και αφετέρου στην εν γένει εξουδετέρωση οποιασδήποτε εχθρικής επιρροής στην περιοχή βορείως της Γορτυνίας.
Ύστερα από τον αποκεφαλισμό του Σωτηράκη η οικογένεια έπεσε σε δυσμένεια με αποτέλεσμα ο Ανδρέας Λόντος, γιος του Σωτηράκη, να καταφύγει στην Κωνσταντινούπολη. Εκεί, αφού ήρθε σε επαφή με τουρκικούς κύκλους, κατόρθωσε να ανακτήσει την επιρροή του και να επιστρέψει στο Αίγιο με το αξίωμα του Καζάρχη. Βέβαια είναι γεγονός ότι δεν κατάφερε να ανακτήσει την παλιά αίγλη της οικογένειας με αποτέλεσμα να γίνει τύραννος στην επαρχεία του. Αργότερα ωστόσο μυήθηκε στην Φιλική Εταιρεία και επανόρθωσε για τις πράξεις του. Το 1819 η οικογένεια περνάει μια μικρή οικονομική δυσκολία λόγω της κρίσης του εμπορίου με αποτέλεσμα ο Αντρέας Λόντος να δανειστεί από τον Καλαμογδάρτη και τον Ταμπακόπουλο.
Μετά το τέλος της επανάστασης πολλά μέλη της οικογένειας Λόντου διετέλεσαν σε σημαντικές θέσεις όπως πρωθυπουργοί, υπουργοί, γερουσιαστές, πρόεδροι της Βουλής, βουλευτές, στρατηγοί, ναύαρχοι, δήμαρχοι, κ.α. Το ενεργότερο μέλος αυτής ήταν ο Ανδρέας Σ. Λόντος.
Η φυσική παρακμή
Από το 1840 ο σπουδαιότερος εκπρόσωπος της οικογένειας, ο Ανδρέας, άρχισε να αντιμετωπίζει μεγάλες οικονομικές δυσκολίες. Στην αρχή δανειζόταν χρήματα από τα αδέρφια του, Λουκά και Αναστάσιο, αλλά αργότερα τα αδέρφια του μη μπορώντας να συνεχίσουν να του δανείζουν άρχισαν να του κατάσχουν τα κτήματα. Συγκεκριμένα ο αδερφός του Αναστάσιος του κατέσχε μεγάλο μέρος της κτηματικής του περιουσίας με αποτέλεσμα το οικονομικό του πρόβλημα να διογκωθεί. Με την παραίτηση της Κυβέρνησης Μαυροκορδάτου, της οποίας ήταν υπουργός, ο Ανδρέας Λόντος παραγκωνίστηκε ακόμα περισσότερο, ενώ διώχθηκε από τον Ιωάννη Κωλέττη. Τελικά την 24η Σεπτεμβρίου του 1845 μη μπορώντας να αντέξει την αποτυχία του αυτοκτόνησε με ένα όπλο στο σπίτι του στην Αθήνα. Η σορός του μεταφέρθηκε στο Αίγιο και συγκεκριμένα στο σπίτι του αδερφού του Λουκά στις 15 Οκτωβρίου αλλά δεν τάφηκε με εκκλησιαστικό τελετουργικό εξαιτίας της απαγόρευσης που είχε επιβληθεί από την Κυβέρνηση Κωλέττη. Τελικά η κηδεία του πραγματοποιήθηκε τον Σεπτέμβρη του 1847, αμέσως μετά τον θάνατο του Ιωάννη Κωλέττη. Παράλληλα, από τον θάνατο του Ανδρέα, παρ´όλο που τα μέλη της οικογένειας Λόντου συνέχισαν να εκλέγονται βουλευτές Βοστίτσας, σταμάτησε η ουσιαστική επιρροή της οικογένειας στα πολιτικά δρώμενα του τόπου. Το τυπικό τέλος επήλθε λίγα χρόνια αργότερα με τον θάνατο και του τελευταίου αδερφού της οικογένειας Λουκά Λόντου.
Βιβλιογραφία
*
Άρθουρ Κλαρκ
Ο Σερ Άρθουρ Τσαρλς Κλαρκ (αγγλικά: Sir Arthur Charles Clarke, 16 Δεκεμβρίου 1917 - 19 Μαρτίου 2008) ήταν Άγγλος συγγραφέας επιστημονικής φαντασίας.
Βιογραφία και έργο
Γεννήθηκε στο Μάινχεντ του Σόμερσετ, στην Αγγλία, στις 16 Δεκεμβρίου του 1917. Σπούδασε φυσική και μαθηματικά στο Κινγκς Κόλετζ, στο Λονδίνο. Υπηρέτησε ως υποσμηναγός στη RAF την περίοδο 1941-1946 και ήταν ειδικός στα ραντάρ και στις επικοινωνίες. Το 1945 ήταν ο πρώτος που πρότεινε τη χρήση δορυφόρων σε γεωστατική τροχιά για την αναμετάδοση ραδιοκυμάτων.
Πέθανε σε ηλικία 90 ετών στις 19 Μαρτίου του 2008 στο Κολόμπο της Σρι Λάνκα από χρόνια αναπνευστική ανεπάρκεια που ήταν αποτέλεσμα παλαιότερης προσβολής πολιομυελίτιδας.
Ο Άρθουρ Κλαρκ υπήρξε από του πρωτοπόρους της σκληρής επιστημονικής φαντασίας και συνήθως συγκαταλέγεται στους τρεις σπουδαιότερους συγγραφείς του χώρου, μαζί με τον Ισαάκ Ασίμοφ και τον Ρόμπερτ Χαϊνλάιν. Έχει δηλώσει ότι ο ίδιος επηρεάστηκε περισσότερο από τη λογοτεχνία του Όλαφ Στάπλεντον, κεντρικό μοτίβο της οποίας είναι η εξέλιξη του ανθρώπινου είδους και η σχέση του με τον κόσμο. Στα έργα επιστημονικής φαντασίας του ίδιου του Κλαρκ βασική θεματολογία είναι η ενόραση για το κοντινό ή το απώτερο μέλλον, η διερεύνηση των όρων για ζωή στο διάστημα και η απελευθέρωση του Ανθρώπου, βάσει αυστηρών επιστημονικών δεδομένων, ενώ όχι σπάνια η πλοκή τους αντικατοπτρίζει το κοσμικό μυστήριο. Η μεταφυσική του φλέβα, οι μυστικιστικές του ανησυχίες αλλά και η ενασχόλησή του με το παραφυσικό έγιναν αισθητά με τα μυθιστορήματα «Η πόλη και τ' άστρα», «Οι Επικυρίαρχοι» και το γνωστότερο διήγημά του «Ο Φρουρός» (Sentinel, γραμμένο το 1948), το οποίο αποτέλεσε αρχικό υλικό για το σενάριο της κινηματογραφικής επιτυχίας 2001: Οδύσσεια του Διαστήματος, που σκηνοθετήθηκε από τον Στάνλεϊ Κιούμπρικ το 1968. Το 2001, το οποίο θεωρείται μια από τις καλύτερες κινηματογραφικές ταινίες επιστημονικής φαντασίας, έγινε ταυτόχρονα και μυθιστόρημα από τον Κλαρκ, ενώ η επιτυχία του οδήγησε τον συγγραφέα να γράψει τρεις συνέχειες, τα «2010: Οδύσσεια 2», «Οδύσσεια 2061» και «3001: Η Τελική Οδύσσεια», εκ των οποίων η πρώτη, προσαρμοσμένη στο ψυχροπολεμικό κλίμα της εποχής και με ένα εμφανές ειρηνιστικό μήνυμα, μεταφέρθηκε στον κινηματογράφο το 1984 από τον Πίτερ Χάιαμς. Κεντρική ιδέα της Οδύσσειας του Διαστήματος αλλά και των Επικυρίαρχων είναι η καταγωγή και εξέλιξη του Ανθρώπου, είτε με τη βοήθεια της τεχνολογίας είτε χωρίς, και η επαφή του με το υπερβατικό. Ωστόσο ο ίδιος ο Κλαρκ είχε δηλώσει σε συνέντευξη του πως ήταν άθεος, καθώς και πως δεν πίστευε σε παραφυσικά γεγονότα παρά μόνο ως φαινόμενα δυνάμενα να ερμηνευθούν επιστημονικώς.
Γνωστή επίσης είναι και η πολυβραβευμένη σειρά βιβλίων «Ράμα», που ξεκίνησε το 1972 με το μυθιστόρημα Ραντεβού με τον Ράμα, η οποία περιλαμβάνει συνολικά τέσσερα βιβλία. Η σειρά περιγράφει την πρώτη επαφή της Ανθρωπότητας με εξωγήινη τεχνολογία, σε ένα κοντινό μέλλον όπου η Γη έχει ενοποιηθεί πολιτικά σε ένα κλίμα κοινωνικής ελευθεριότητας. Παρόμοια, σχεδόν ουτοπικά σκηνικά, όπου προδιαγράφεται ο αποικισμός του Ηλιακού Συστήματος αλλά και η ειρήνευση και αρμονική συνύπαρξη των ανθρώπων μέσω του τεχνολογικού πολιτισμού, αποτελούν το υπόβαθρο και των μυθιστορημάτων «Αυτοκρατορία της Γης», «Παράξενες Θάλασσες», όπου το εξερευνητικό ενδιαφέρον στρέφεται προς τον βυθό των ωκεανών αντί για το διάστημα, «Οι πηγές του Παραδείσου», όπου μία μυθιστορηματική εκδοχή της ιστορίας της Σρι Λάνκα εμπλέκεται με την υποτιθέμενη μελλοντική κατασκευή του πρώτου διαστημικού ανελκυστήρα κ.α. Στο βιβλίο του «The Songs of Distant Earth», που αποτέλεσε έμπνευση για το ομώνυμο μουσικό άλμπουμ του Μάικ Όλντφιλντ και ήταν ανάπτυξη παλαιότερου διηγήματος, ο Κλαρκ εξερευνά την ιδέα της διαστημικής αποστολής κλειστών οικοσυστημάτων για διαστρικά ταξίδια πολλών γενεών, με στόχο τον αποικισμό πλανητών που απέχουν πολύ από το Ηλιακό Σύστημα. Στο εν λόγω βιβλίο επιχείρησε να δώσει μεγαλύτερη βαρύτητα στην ανάπτυξη των χαρακτήρων και στο συναισθηματικό υπόβαθρο, ίσως ως απάντηση σε κατηγορίες κριτικών λογοτεχνίας που υποστήριζαν ότι τα έργα του εστίαζαν υπερβολικά στη μελλοντική τεχνολογία, ενώ οι χαρακτήρες τους ήταν ρηχοί και μονοδιάστατοι.
Ο Κλαρκ έγραψε και μη μυθοπλαστικά έργα, όπως η συλλογή δοκιμίων «Προέκταση στο μέλλον (Profiles of the Future: An inquiry into the limits of the possible)» σχετικά με πιθανές μελλοντικές τεχνολογίες και τις κοινωνικές επιπτώσεις τους, ενώ συμμετείχε και στην παραγωγή των εκλαϊκευμένων αγγλικών τηλεοπτικών ντοκιμαντέρ «Τα μυστήρια του κόσμου (Mysterious World)» (1980), το οποίο αφορούσε άλυτα αινίγματα της φύσης και του απώτατου παρελθόντος του Ανθρώπου, και «Άγνωστες Δυνάμεις (World of Strange Powers)» (1985), που αφορούσε παραφυσικά φαινόμενα και επιστημονικές ερμηνείες τους.
Εξωτερικοί σύνδεσμοι
Κατηγορία:Άγγλοι μυθιστοριογράφοι Κατηγορία:Άγγλοι διηγηματογράφοι Κατηγορία:Άγγλοι συγγραφείς επιστημονικής φαντασίας Κατηγορία:Μελλοντολόγοι
Κρεμπιγιόν
Το λήμμα Κρεμπιγιόν μπορεί να αναφέρεται σε κάποιο από τα παρακάτω πρόσωπα:
Κατηγορία:Επώνυμα
Ευρεσιτεχνία
Η ευρεσιτεχνία (αγγλ. patent), ή αλλιώς πατέντα, είναι ένα αποκλειστικό δικαίωμα χρήσης που δίνεται για ορισμένο χρονικό διάστημα στον εφευρέτη (φυσικό ή νομικό πρόσωπο) μιας νέας μεθόδου ή διαδικασίας, ουσίας ή μηχανισμού. Το αποκλειστικό αυτό δικαίωμα χορηγείται για 20 έτη (17 έτη στην Ελλάδα) από την υποβολή της αίτησης και απαγορεύει σε άλλους να χρησιμοποιούν την κατοχυρωμένη μέθοδο, ουσία ή μηχανισμό χωρίς την άδεια του κατόχου του διπλώματος ευρεσιτεχνίας. Με δίπλωμα ευρεσιτεχνίας μπορούν να κατοχυρωθούν όχι μόνο εφευρέσεις, αλλά και ανακαλύψεις, εφόσον οι ιδιότητες τις οποίες ζητά να κατοχυρώσει ο εφευρέτης δεν ήταν γνωστές από πριν.
Συνάρτηση κατανομής
Έστω ένας χώρος πιθανότητας και μια πραγματική τυχαία μεταβλητή  πάνω σε αυτόν. Η συνάρτηση με ονομάζεται συνάρτηση κατανομής (σ.κ., ή αθροιστική συνάρτηση κατανομής, α.σ.κ.) της τυχαίας μεταβλητής.
Ευρεσιτεχνία
Λόγοι ύπαρξης
Δύο είναι οι κύριοι λόγοι θέσπισης του δικαιώματος ευρεσιτεχνίας. Ο ένας είναι η παροχή κινήτρου στα άτομα και στις επιχειρήσεις να επιδίδονται σε έρευνα και να αναπτύσσουν καινούργια προϊόντα, η προώθηση με άλλα λόγια της καινοτομίας. Η προσδοκία κερδοφόρας εκμετάλλευσης του αποκλειστικού δικαιώματος ενθαρρύνει τα άτομα και τις επιχειρήσεις να στρέφουν τη δραστηριότητά τους σε καινοτόμα προϊόντα, από τα οποία θα έχει αργότερα όφελος το κοινωνικό σύνολο. Με αυτόν τον τρόπο προωθείται η δυναμική αποτελεσματικότητα (dynamic efficiency). Ο δεύτερος λόγος είναι η δημοσιοποίηση των καινοτομιών. Αν δεν υπήρχε το δικαίωμα ευρεσιτεχνίας, οι εφευρέτες θα προσπαθούσαν να κρατήσουν τις εφευρέσεις τους κρυφές για να μην τις αντιγράψουν οι ανταγωνιστές. Προϋπόθεση για την απονομή του διπλώματος είναι η αποκάλυψη και λεπτομερής περιγραφή της εφεύρεσης. Έτσι έχουμε μια ανταλλαγή (trade off) μεταξύ εφευρέτη και κοινωνικού συνόλου: ο εφευρέτης αποκαλύπτει την καινοτομία του και η πολιτεία του παρέχει το δικαίωμα να την εκμεταλλεύεται αποκλειστικά για τα επόμενα 20 χρόνια.
Συνάρτηση κατανομής
Για μια διακριτή τυχαία μεταβλητή που παίρνει τιμές x1, x2, ... με πιθανότητα p(xi) = P(Χ=xi) η αντίστοιχη συνάρτηση κατανομής ισούται με
Για μια συνεχή τυχαία μεταβλητή με συνάρτηση πυκνότητας πιθανότητας f η αντίστοιχη συνάρτηση κατανομής ισούται με
Ευρεσιτεχνία
Δίπλωμα Ευρεσιτεχνίας
Το Δίπλωμα Ευρεσιτεχνίας είναι ο τίτλος προστασίας που χορηγείται στον εφευρέτη ή δικαιούχο μιας εφεύρεσης για επινοήματα νέα, που εμπεριέχουν εφευρετική δραστηριότητα και είναι επιδεκτικά βιομηχανικής εφαρμογής. Τα επινοήματα αυτά μπορούν να είναι προϊόντα, μέθοδοι παραγωγής προϊόντος ή βιομηχανικές εφαρμογές.
Συνάρτηση κατανομής
Ιδιότητες
Μια συνάρτηση κατανομής είναι αύξουσα και δεξιά συνεχής. Επίσης ισχύει
Ευρεσιτεχνία
Εθνικά Διπλώματα Ευρεσιτεχνίας
Το Εθνικό Δίπλωμα Ευρεσιτεχνίας εκδίδεται κατόπιν σχετικής αίτησης σε μία χώρα και παρέχει προστασία μόνο στη χώρα αυτή. Συγκεκριμένα στην Ελλάδα η αίτηση υποβάλλεται στον Οργανισμό Βιομηχανικής Ιδιοκτησίας (ΟΒΙ).
Ευρωπαϊκά Διπλώματα Ευρεσιτεχνίας
Το Ευρωπαϊκό Δίπλωμα Ευρεσιτεχνίας εκδίδεται κατόπιν σχετικής αίτησης στο Ευρωπαϊκό Γραφείο Διπλωμάτων Ευρεσιτεχνίας (EPO) και μπορεί να ισχύσει στα 37 ευρωπαϊκά κράτη που έχουν κυρώσει την Ευρωπαϊκή Σύμβαση Διπλωμάτων Ευρεσιτεχνίας (European Patent Convention - EPC, Μόναχο 1973), καθώς επίσης και σε Βοσνία Ερζεγοβίνη, Μαυροβούνιο, Σερβία, που έχουν συνάψει συμφωνία επέκτασης προστασίας με το EPO, εάν ο καταθέτης τα προσδιορίσει. Για να ολοκληρωθεί η διαδικασία της κατοχύρωσης απαιτείται επίσης κατάθεση αντίστοιχης μετάφρασης του κειμένου της ευρεσιτεχνίας σε κάθε επιλεγμένη χώρα.
Συνάρτηση κατανομής
Ιδιότητες
Η πιθανότητα μια τυχαία μεταβλητή να παίρνει τιμές σε ένα διάστημα είναι
Εξωτερικοί σύνδεσμοι
Κατηγορία:Κατανομές Κατηγορία:Θεωρία πιθανοτήτων
Ευρεσιτεχνία
Τεχνικός χαρακτήρας
Βασική προϋπόθεση για τη χορήγηση διπλώματος ευρεσιτεχνίας στην Ελλάδα και στην Ευρώπη είναι ο τεχνικός χαρακτήρας της εφεύρεσης. Με τον όρο αυτό εννοείται ότι η εφεύρεση θα πρέπει να δίνει λύση σε ένα συγκεκριμένο τεχνικό πρόβλημα. Δεν έχουν τεχνικό χαρακτήρα εφευρέσεις που αφορούν επιχειρηματικές μεθόδους (business methods) ή μαθηματικές θεωρίες. Αυτός είναι ένας από τους λόγους που αμφισβητείται η δυνατότητα κατοχύρωσης λογισμικού στην Ευρώπη (από τον Ευρωπαϊκό Οργανισμό Διπλωμάτων Ευρεσιτεχνίας) με δίπλωμα ευρεσιτεχνίας, επειδή πολλές φορές δε δίνουν λύση σε τεχνικά αλλά μόνο σε μαθηματικά ή οικονομικά ή επιχειρηματικά προβλήματα. Νεώτερες αποφάσεις όμως του Συμβουλίου Προσφυγών του Ευρωπαϊκού Γραφείου Ευρεσιτεχνιών τείνουν να ερμηνεύουν την προϋπόθεση του τεχνικού χαρακτήρα ευρύτερα, δεχόμενες ότι μια μέθοδος που χρησιμοποιεί τεχνικά μέσα (Η/Υ) ή που συνδυάζει τεχνικά και μη τεχνικά χαρακτηριστικά έχει τεχνικό χαρακτήρα και ως εκ τούτου είναι εφεύρεση με την έννοια της Ευρωπαϊκής Συνθήκης για τα Διπλώματα Ευρεσιτεχνίας.
Στις ΗΠΑ, αντίθετα, κριτήριο δεν είναι ο τεχνικός χαρακτήρας, αλλά η χρησιμότητα (usefulness). Τα τελευταία χρόνια ο όρος ερμηνεύεται όλο και ευρύτερα, με αποτέλεσμα να κατοχυρώνονται και επιχειρηματικές μέθοδοι, λογισμικό, ακόμη και τεχνικές στον αθλητισμό (sports patents).
Νέο
Μια εφεύρεση για να κατοχυρωθεί με δίπλωμα ευρεσιτεχνίας θα πρέπει να είναι καινούργια.
Έννοια
Το καινοτομικό της εφεύρεσης (novelty, Neuheit) κρίνεται με βάση την τελευταία στάθμη της τεχνολογίας (state of the art, Stand der Technik) τη στιγμή της υποβολής της αίτησης. Ως στάθμη της τεχνολογίας λογίζεται ό,τι είναι γνωστό στο κοινό, μέχρι εκείνη τη χρονική στιγμή. Μια εφεύρεση μπορεί να γίνει γνωστή στο κοινό μέσω επιστημονικών δημοσιεύσεων σε περιοδικά, μέσω περιγραφής της σε βιβλία ή μέσω χρήσης της. Έτσι μια καινούργια εφεύρεση, την οποία δημοσιεύει ο ίδιος ο εφευρέτης και κατόπιν επιχειρεί να την κατοχυρώσει, δεν είναι πλέον κατά το δίκαιο της ευρεσιτεχνίας καινούργια, γιατί πριν την υποβολή της αίτησης έχει γίνει προσιτή στο κοινό.
Για να μην είναι καινούργια μια εφεύρεση θα πρέπει να είναι γνωστή ολόκληρη ως σύνολο στο κοινό. Αν η εφεύρεση περιγράφεται π.χ. τμηματικά σε περισσότερες δημοσιεύσεις ή προκύπτει από το συνδυασμό περισσότερων επιστημονικών άρθρων, για το νόμο παραμένει καινούργια, γιατί δεν έχει περιγραφεί ποτέ ολόκληρη ως τέτοια. Για να εξετάσουμε το καινουργές μιας εφεύρεσης συγκρίνουμε μεμονωμένες δημοσιεύσεις ή γνωστές εφευρέσεις με την υπό κρίση εφεύρεση και ποτέ συνδυαστικά (comparison in isolation). Αν για παράδειγμα μια δημοσίευση περιγράφει ότι η χημική ένωση Α-Β έχει την Ψ ιδιότητα και από μια άλλη δημοσίευση ή από την πράξη είναι γνωστό ότι τα στοιχεία Β και Γ έχουν τις ίδιες ιδιότητες και μπορούν να αντικαθίστανται ελεύθερα, η εφεύρεση της ένωσης Α-Γ με την παραπάνω Ψ ιδιότητα παραμένει καινούργια, γιατί η ένωση Α-Γ με την Ψ ιδιότητα δεν έχει περιγραφέι ως τώρα σε κάποια δημισίευση. Ο λόγος της αυστηρής αυτής διάκρισης είναι ότι και ο συνδυασμός ήδη γνωστών στοιχείων μπορεί να είναι καινοτόμος και να αξίζει να προστατευθεί. Αυτό βέβεια δε σημαίνει ότι ο κάθε συνδυασμός προστατεύεται, αλλά αυτό εξετάζεται σε επόμενο βήμα.
Περίοδος χάριτος
Το γεγονός ότι και η δημοσίευση από τον ίδιο τον εφευρέτη στερεί το χαρακτήρα του νέου από μια εφεύρεση δημιουργεί και κάποια προβλήματα. Ο εφευρέτης πολλές φορές δεν ξέρει αν η εφεύρεσή του αξίζει να κατοχυρωθεί (καθώς η κατοχύρωση είναι ακριβή διαδικασία) και θα προτιμούσε να τη δοκιμάσει πρώτα στην πράξη. Επίσης, όταν η έρευνα γίνεται από μικτή ομάδα ακαδημαϊκών ερευνητών και επιχειρήσεων, δημιουργούνται αντικρουόμενα συμφέροντα: οι ακαδημαϊκοί θέλουν να δημοσιεύσουν τα αποτελέσματα της έρευνάς τους το δυνατόν γρηγορότερα, γιατί οι δημοσιεύσεις είναι το κύριο στοιχείο αναγνώρισης στην επιστημονική κοινότητα, ενώ οι επιχειρήσεις θέλουν να κρατήσουν την εφεύρεση μυστική μέχρι να την τελειοποιήσουν και να υποβάλουν αίτηση για τη χορήγηση διπλώματος ευρεσιτεχνίας.